Diari Oficial de la Generalitat Valenciana


Sumari del DOGV 5532, del 12-06-2007 (2007/5108)

Conveni de col·laboració entre l'Ajuntament de Sagunt i la Confraria de la Puríssima Sang de Nostre Senyor Jesucrist.
---------------------------------------------------------------------------------------------------------------------

### Dades del document

Número de DOGV
:   5532

Data del DOGV
:   12-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/5108


Data del document
:   23-03-2007

Organisme emissor
:   Ajuntament de Sagunt

Tipus de document
:   Conveni

Descriptors 

:   * Sagunt
    * cooperació administrativa
    * organització cultural
    * administració local

Conveni de col·laboració entre l'Ajuntament de Sagunt i la Confraria de la Puríssima Sang de Nostre Senyor Jesucrist. [2007/5108]  
Sagunt, 23 de març de 2007.  
   
Reunits:  
D'una part, Gloria Calero Albal, alcaldessa presidenta de l'Ajuntament de Sagunt, assistida del secretari general de la corporació, Emilio Olmos Gimeno, que dóna fe de l'acte.  
I d'una altra, Vicente Ferruses Caballer, NIF 22177300-R, president de la Confraria de la Puríssima Sang de Nostre Senyor Jesucrist de Sagunt.  
   
Actuen:  
Gloria Calero Albal, en nom i representació de l'Ajuntament de Sagunt, facultada per a la firma d'este conveni per Acord de la Junta de Govern Local de data 7 de març de 2007.  
I Vicente Ferruses Caballer, en nom i representació de la Confraria de la Puríssima Sang de Nostre Senyor Jesucrist de Sagunt.  
   
Ambdós parts, en l'exercici de les competències que els estan legalment atribuïdes, reconeixent-se recíprocament capacitat per a obligar-se en els termes d'este document:  
   
Exposen:  
I. L'Ajuntament de Sagunt és propietari d'una talla de fusta policromada que representa un Crist crucificat que data dels segles XIV-XV.  
II. Que el Crist s'inscriurà en la rectificació de l'Inventari de Béns i Drets Municipals del present exercici de 2007.  
III. Que la mencionada talla no es troba adscrita en l'actualitat a cap ús específic.  
IV. Que la figura del Crist i la creu es troben en un mal estat de conservació   
V. Que la Confraria de la Puríssima Sang de Nostre Senyor Jesucrist està interessada a poder instal·lar la talla en un altar de l'Ermita de la Sang perquè puga ser visitada per tots els fidels que ho desitgen.   
VI. Que la Confraria gestionarà l'ús futur de la talla per al desenvolupament de les activitats religioses que li són pròpies.  
En conseqüència, i a fi de regular la cessió de l'ús del crucifix a la Confraria de la Puríssima Sang de Nostre Senyor Jesucrist, les parts subscriuen el present conveni d'acord amb les següents  
   
Clàusules:  
Primera. Objecte del conveni  
La cessió de l'ús de la talla per a exposar-la al públic en l'Ermita de la Sang i el desenvolupament de les activitats religioses pròpies de la Confraria.  
 A causa de la situació física de greu deteriorament en què es troba la talla, per a poder donar-li l'ús mencionat és necessari escometre, amb caràcter urgent, els treballs per a restaurar-la.  
   
Segona. Obligacions i compromisos de les parts  
L'Ajuntament de Sagunt posa a disposició del compliment dels fins d'este conveni la talla del Crist crucificat. Esta talla es lliura en la situació física de deteriorament en què es troba en l'actualitat.  
La Confraria de la Puríssima Sang es compromet a la restauració del Crist i a abonar totes les despeses que comporte la dita restauració, d'acord amb la proposta d'intervenció i pressupost elaborat per Enriqueta Cebrián Alonso, que ascendix a la quantitat de 31.256,64 euros, en el termini de 30 dies comptats des que l'Ajuntament pose la talla a disposició de la Confraria.  
 Així mateix la Confraria es compromet a:  
1. Una vegada restaurada la talla, instal·lar-la en un lloc adequat de l'Ermita de la Sang bé com a peça museística o bé com a imatge de devoció.  
2. Mantindre i conservar el Crist en perfecte estat; a este efecte haurà de complir amb els requisits detallats en els plecs tècnics que s'adjunten a este document per a la conservació del Crist.  
3. Assumir, durant el termini de vigència del present conveni, la responsabilitat exclusiva de qualsevol dany o deteriorament que poguera patir la talla.  
4. Permetre la investigació i difusió dels treballs que es vulguen realitzar sobre esta obra, així com la visita dels ciutadans interessats en la seua contemplació.  
5. La talla no podrà ser prestada ni objecte de compravenda pel depositari.  
7. Si alguna entitat sol·licita el préstec de la talla la Confraria ho comunicarà a este ajuntament que haurà d'autoritzar esta cessió i establir les condicions del transport i instal·lació de la talla, i totes les despeses que es generen correran per compte del sol·licitant.  
8. En el cas que este ajuntament necessitara el Crist, per motius d'interés públic o celebració, la Confraria el tornarà sempre que se sol·licite amb un temps mínim d'antelació i la finalitat del seu ús siga la seua instal·lació en un lloc o institució pública per al gaudi dels ciutadans.  
9. Permetre la inspecció de l'obra pels tècnics municipals sempre que l'Ajuntament ho estime oportú.  
   
Tercera. Finançament   
Les despeses derivades de la subscripció del present conveni, relatives a la restauració de la talla, les finançarà totalment la Confraria de la Puríssima Sang.  
   
Quarta. Duració i denúncia  
El present conveni produirà efectes a partir de la firma i tindrà un termini de duració de 15 anys; podrà ser prorrogat per períodes de quatre anys mitjançant un acord exprés d'ambdós parts.  
   
Quinta. Extinció del conveni  
El conveni s'extingirà per les causes següents:  
1. Finalitzat el termini de vigència i de les pròrrogues.  
2. Denúncia d'alguna de les parts firmants; sempre que no tinga incidència negativa sobre la talla o la utilització d'esta cause perjudicis a tercers.  
3. Per incompliment de les clàusules per alguna de les parts.  
4. Transcorregut el termini acordat per a la rehabilitació de la talla sense que s'hagen començat tals treballs, excepte causa de força major o causa justificada per la Confraria.  
5. Mutu acord d'ambdós parts.  
Extingit el conveni, constant voluntat en contra de la Confraria, es formularà una proposta de liquidació d'este, tenint en compte la inversió efectuada per la Confraria.  
   
Sexta. Naturalesa i jurisdicció  
El present conveni té la consideració dels establits en l'article 3.l.c) del Text Refós de la Llei de Contractes de les Administracions Públiques, aprovat per RDL 2/2000, de 26 de juny, i seran d'aplicació, en defecte d'altres normes específiques, els principis de tal text legal, per a resoldre els dubtes o llacunes que pogueren produir-se en el seu desenvolupament i execució.  
Quant a la naturalesa, efectes i règim jurídic del conveni, caldrà ajustar-se al que disposen els articles 6 i 8 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com la Llei de Patrimoni de les Administracions Públiques i Reglament de Béns de les Entitats Locals.  
Les qüestions litigioses que puguen sorgir sobre la interpretació, modificació, resolució i efectes que pogueren derivar-se de l'aplicació del present conveni les haurà de resoldre l'Alcaldia. Les qüestions litigioses les coneixerà i seran competència de l'orde jurisdiccional contenciós administratiu, de conformitat amb el que disposa la Llei 29/1998, de 13 de juliol, reguladora de la dita jurisdicció.  
En prova de conformitat i per a la deguda constància del que s'ha convingut, ambdós parts subscriuen este document, en triple versió exemplar i a un sol efecte, en el lloc i data ut supra.  
   
Sagunt, 23 de març de 2007.- L'alcaldessa presidenta: Gloria Calero Albal. La confraria: Vicente Ferruses Caballer. El secretari general: Emilio Olmos Gimeno.